|  |  |
| --- | --- |
| traka_vladaGRB VL | Република СрбијаАутономна покрајина Војводина**Покрајинска влада****УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736info@fkuapv.org |
|  | БРОЈ: 404-66/2015 | ДАТУМ: 30.01.2015. године |

Покрајинском скупштинском одлуком о образовању Управе за капитална улагања Аутономне покрајине Војводине („Сл. лист АП Војводине“, бр. 54/2014) образована је Управа за капитална Аутономне покрајине Војводине (у даљем тексту: Управа) као правни следбеник Фонда за капитална улагања Аутономне покрајине Војводине (у даљем тесту: Фонд), који је престао са радом 31.12.2014. године, а на основу Покрајинске скупштинске одлуке о престанку рада Фонда за капитална улагања Аутономне покрајине Војводине („Сл. лист АП Војводине“, бр. 54/2014).

Управа за капитална улагања АП Војводине, као правни следбеник, наставља да спроводи отворени поступак јавне набавке добара – вишеенергетски линеарни акцелератори са пратећом опремом за радиолошку терапију, број јавне набавке 404-66/2014, а за коју је Позив за подношење понуда објављен на Порталу јавних набавки дана 30.06.2014. године. Заинтересовано лице је, дана 15.01.2015. године, доставило Наручиоцу путем електронске поште Захтев за додатна појашњења у вези са припремањем понуде. Захтев је код Наручиоца заведен дана 15.01.2015. године под бројем 136-85/2015.

У Допису Републичке комисије за заштиту права у постпуцима јавних набавки број: 4-00-93/2015 који је Наручиоцу достављен дана 29.01.2015. године изнето је да је у предметном поступку јавне набавке подносилац захтева поднео Захтев за заштиту права само за партију 4 чији је предмет мултислајсни ЦТ скенер, те да Наручилац може да настави поступак јавне набавке за преостале партије 1., 2., 3. и 5. без доношења одлуке Републичке комисије у смислу члана 150. став 7. ЗЈН.

У складу са чланом 63. став 2. и 3. Закона о јавним набавкама („Службени гласник РС“, бр.124/12), достављамо одговор на:

**1. Питање:**

У тендерској документацији под 6.1.2. ПОДАЦИ О ТЕХНИЧКИМ КАРАКТЕРИСТИКАМА ПОНУЂЕНОГ ДОБРА – Партија 1, ставка 1, подставка опште, наводи се тендерским захтевом:

1. Апарат мора да задовољи све захтеване техничке спецификације са филтром на 6 и 10 МV.

Предлажемо измену овог захтева тендерске документације :

1. Апарат мора да се испоручи тако да задовољи све захтеване техничке спецификације линеарних акцелератора са фотонским енергијама са енергетским филтром за фотонске енергије од 6 и 10 МV, а да је произведен са могућношђу испоруке минимално три фотонске енергије са енергетским филтером у енергетском опсегу од минимално 4 до 15 МV.

Образложење: Наш захтев за измену овог техничког параметра да се дода да је апарат произведен да има могућност испоруке мин. три фотонске енергије са филтером, је основан јер компанија Електа нема као декларисам производ линеарног акцелератора са само две фотонске енргије, чиме нас Наручилац доводи у потпуно неравноправну позицију, у односу на јединог могућег другог понуђача који једини на свету има декларисан производ линеарних акцелератора са само две фотонске енергије, јер пружа могућност конкуренту да понудом задовољи техничку тендерску спецификацију са уређајем старе генерације и ако у производном програму располаже декларисаним уређајем нове савремене

генерације који има могућност испоруке чак И до пет фотонских енергија са филтером. Прихватањем предлога за измену тендерске документације, Наручилац остаје при свом основном захтеву да набави линеарне акцелераторе са испоруком две фотонске енергије са филтером, како је тендером захтевано, а не угрожава се реализација набавке због повећања њене вредности услед испоруке и треће енергије. Предлогом за испоруку лиеарних акцелератора са две фотонске енергије а са могућношћу евентуалне накнадне испоруке треће фотонске енергије са филтером за сва три линеарна акцелератора, оба се конкурента доводе у потпуно равноправан положај у смислу очувања принципа конкурентности и ”једнакости понуђача”. Наручилац задржава могућност да код оба понуђача да у току експлоатације надогради постојеће акцелераторе или само неке од њих са трећом вишом фотонском енергијом у колико се применом напредних технологија покаже да у клиничким случајевима крупних пацијената са дубоком локацијом тумора фотонска енергија од 10 МV није довољна за квалитетну терапију и да је потребно да постоји на располагању нека од фотонских енергија која је већа од 10 МV. У колико је став Наручиоца да никада неће имати клиничке случајеве за које ће постојати потреба за трећом фотонском енергијом већом од 10 МV, а како на свету постоји само један произвођач са производом који је декларисан за само две фотонске енергије, нема потребе за набавком у отвореном поступку већ у поступку са непосредним погађањем са јединим понуђачем.

**Одговор Наручиоца:**

Потенцијални понуђач може да понуди добро које је бољих карактеристика од тражених, али при томе понуђено добро мора да испуни и захтеване техничке карактеристике ове предметне јавне набавке.

У Решењу Републичке комисије за заштиту права понуђача бр. 4-00-2118/2014 од 27.11.2014. године, на стани 7 је наведено:

"Републичка комисија је према тврдњи наручиоца, а провером садржине конкурсне документације, утврдила као неспорно да је наручилац техничке карактеристике вишеенергетских линеарних акцелератора дефинисао као минималне техничке захтеве. Услед наведеног, Републичка комисија указује да тиме што је наручилац техничке спецификације предметних акцелератора одредио као минималне техничке карактеристике, да би понуда понуђача била оцењена као одговарајућа, понуђачи једино имају обавезу да понуду сачине у складу са захтевом наручиоца у погледу конкурсном документацијом захтеваних минималних техничких карактеристика.

Надаље у одговору Републичке комисије на стани 7 је наведено:

"У конкретном случају, техничке карактеристике вишеенергетских линеарних акцелератора наручилац је представио кроз минималне захтеве који морају бити испуњени од стане понуђача, а све у складу са својим потребама."

**2. Питање:**

У тендерској документацији под 6.1.2. ПОДАЦИ О ТЕХНИЧКИМ КАРАКТЕРИСТИКАМА ПОНУЂЕНОГ ДОБРА – Партија 1, даје се понуђачу могућност да понуди: Понуђач нуди техничко технолошку предност целог система (вишеенергетски линеарни акцелератори са верификационим информационим системом (RV систем) и системом за планирање) која даје додатну могућност извођења и спровођења HDR терапије на пацијенту:

ДА НЕ

(заокружити опцију)

Предлажемо прецизирање наведеног тендерског захтева за ХДР терапију на следећи начин:

- Дефинисати ХДР радиотерапију у односу за које енергије се прихвата предност понуђача –фотонске или електронске или обе

- Дефинисати ХДР радиотерапију у односу на тачну вредност енергије за коју се прихвата предност понуђача за ХДР радиотерапију

- Дефинисати међународни стандард по којем ће се верификовати да је захтевана енергија у ХДР режиму рада испоручена на инсталираном линеарном акцелератору, предлажемо примену "BJR Supplement 25" међународног стандарда.

- Дефинисати да ли се под појмом ХДР радиотерапија подразумева испорука зрачења високе брзине дозе у режиму рада дефинисане фотонске енергије без енергетског филтера.

Образложење: Без дефинисања захтеваних података није могуће да понуђачи доставе међусобно упоредиве и компатибилне понуде.

**Одговор Наручиоца:**

Додатно се бодује уколико потенцијални понуђач понуди линеарни акцелератор са филтром на 6 и 10 МV и без филтра на 6МV са свим техничким спецификацијама које су наведене у конкурсној документацији и са додатном могућношћу извођења и спровођења ХДР терапије на пацијентима. Понуђена опрема мора да буде произведена као вишенергетски линеарни акцелератор без филтра на 6МV са могућношћу извођења и спровођења и ХДР терапије на пацијенту. Систем за верификацију и систем за планирање треба да подрже и ХДР мод, укључујући и моделовање снопа свих фотонских и свих електронских енергија у систему за планирање.

Дакле, као додатна техничка могућност пондерише се акцелератор са фотонском енергијом на 6 и 10 МV са филтром и фотонском енергијом на 6 МV без филтра. Верификација свих енергија на acceptance testu вршиће се према протоколу који достави произвођач, уколико је то наведени међународни стандард "BJR Supplement 25" прихватиће се. Додатна потребна дозиметријска мерења вршиће се у току commissioning-а, где ће се детаљно дефинисати параметри који ће се користити за процес планирања терапије. Уколико понуђач не понуди линеарни акцелератор са ХДР 6МV фотонском енергијом нема потребе да понуди ни систем за планирање, ни верификациони систем са истом карактеристиком већ само са основни који је тражен.

**3. Питање:**

Документима „Позивом за подношење понуда“ и „Обавештење о продужењу рока за подношење понуда/пријава“ објављеним на Порталу јавних набавки од 18.12.2014. године дефинисан је рок за доставу понуда на следећи начин:

„Понуда се сматра благовременом уколико је примљена од стране Наручиоца до 26.01.2015. године, до 10,00 часова“.

Предлажемо да се овај захтев измени на следећи начин: „Поунда се сматра благовременом уколико је примљена од стране Наручиоца до 05.02.2015. године, до 10,00 часова“.

Образложење: Због горе наведена питања, од чијих одговора суштински зависи понуда и банкарске гаранције, потребно додатно време за квалитетну припрему, односно захтеване банкарске гаранције и друга документа која издаје произвођач опреме. Из горе наведених разолога молимо да уважите наш оправдан захтев за измену рока.

**Одговор Наручиоца:**

**Наручилац је дана 30.01.2015. године, на Порталу јавних набавки и својој интернет страници, објавио Обавештење о продужењу рока за подношење понуда.**

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 404-66/2014**